સામગ્રી: કોરોનાકાળમાં મોદી સરકારનો નવી પાર્લામેન્ટનો સેન્ટ્રલ વિસ્ટા પ્રોજેક્ટ ખૂબ ચર્ચાઈ રહ્યો છે.

ઇન્ડિયન એક્સપ્રેસના અહેવાલ અનુસાર શિવસેનાએ કહ્યું કે, નાનાં દેશો ભારતને કોરોના સામે લડવા મદદ કરી રહ્યાં છે અને મોદી સરકાર કરોડો રૂપિયાનો સેન્ટ્રલ વિસ્ટા પ્રોજેક્ટ અટકાવવા માટે પણ રાજી નથી.

અખબાર સામનાને ટાંકીને લખે છે, યુનિસેફે ભારતમાં કોરોનાની સ્થિતિથી દુનિયાને ખતરો છે અને તેણે દરેક દેશોને ભારતને મદદ કરવા અપીલ કરી છે. ભારતની કોરોના વાઇરસની લડાઈમાં બાંગ્લાદેશ દસ હજાર રેમડિસિવિર મોકલે છે, ભુતાન ઓક્સિજન મોકલે છે, નેપાળ, મ્યાનમાર અને શ્રીલંકા મદદ મોકલે છે.

સામનાને ટાંકીને અખબાર લખે છે કે, સ્પષ્ટ રીતે ભારત નહેરુ-ગાંધી સરકારોએ ઊભી કરેલી વ્યવસ્થા પર ટકી રહ્યું છે. અનેક ગરીબ દેશો ભારતની મદદ કરી રહ્યાં છે. અગાઉ પાકિસ્તાન, રવાંડા અને કોંગો જેવાં દેશ અન્યોની મદદ લેતા હતા પણ આજના શાસકની ખોટી નીતિઓને કારણે ભારતનો આ હાલ થયો છે.

શિવસેનાના મુખપત્ર સામનાએ કહ્યું કે, એ વાતનું કોઈને અચરજ પણ નથી થતું કે એક તરફ ભારત બાંગ્લાદેશ, ભુતાન, શ્રીલંકાની મદદ લઈ રહ્યું છે અને બીજી તરફ મોદી સરકાર કરોડો રૂપિયાનો સેન્ટ્રલ વિસ્ટા પ્રોજેક્ટ બાંધી રહી છે જેમાં નવી પાર્લામેન્ટ બિલ્ડિંગ અને વડા પ્રધાનનું ઘર છે

ભારતમાં કોરોનાની પરિસ્થિતિ વિચલિત કરનારી :  કમલા હેરિસ 

અમેરિકાનાં ઉપરાષ્ટ્રપતિ કમલા હેરિસે જણાવ્યું છે કે ભારતમાં કોરોનાના વધતા કેસ અને મૃત્યુ ભયજનક છે

સમાચાર સંસ્થા પીટીઆઈ અનુસાર હેરિસે કહ્યું કે ભારતની મદદ કરવી એ અમેરિકા માટે બહુ મહત્ત્વની છે. 

ભારત માટે મોકલવામાં આવતી સહાય વિશે જણાવતી વખતે તેમણે એ પરિવારો માટે સંવેદના વ્યક્ત કરી હતી, જેમણે કોરોનાથી પોતાની અંગત વ્યક્તિઓ ગુમાવી છે.

ભારતીય મૂળના લોકો માટે કોરોના વાઇરસ વિશે એક કાર્યક્રમનું આયોજન કરવામાં આવ્યું હતું. 

કાર્યક્રમમાં કમલા હેરિસે રેકૉર્ડ કરેલા સંદેશામાં જણાવ્યું હતું, "જેમ કે તમે જાણો છો કે મારા પરિવારની ઘણી પેઢીઓ ભારતથી છે. મારી માતાનો જન્મ અને ઉછેર ભારતમાં થયો છે. મારા પરિવારના ઘણા સભ્યો હજુ પણ ભારતમાં રહે છે. અમેરિકા માટે ભારતની સહાય મહત્વપૂર્ણ છે. "

કમલા હેરિસે જણાવ્યું કે, "ભારતમાં પરિસ્થિતિમાં બગડવાની શરુઆત થતાં જ  અમેરિકન વહીવટી તંત્રે પગલાં લેવાની શરુઆત કરી હતી."

ભારતમાં કોરોના વાઇરસની બીજી લહેર શરુ થયા બાદ બાઇડન સરકારના વલણની ઘણી ટીકા કરવામાં આવી રહી છે. 

તેમના પર...\nઅગાઉની સામગ્રીનો સારાંશ નીચે મુજબ કરી શકાય છે:
દેશમાં કોરના મહામારીનો કેર સતત વઘી રહ્યો છે ત્યારે શિવસેનાએ નરેન્દ્ર મોદી સરકારના સેન્ટ્રલ વિસ્ટા પ્રોજેક્ટ પર આકરો પ્રહાર કરતાં કહ્યું છે કે છેલ્લા 70 વર્ષમાં આગળની સરકારો, વડા પ્રધાનો, નહેરુ અને ઇન્દિરા ગાંધી અને મનમોહનસિંહે બનાવેલી વ્યવસ્થા પર ભારત આજે કપરા સમયમાં ટકેલું છે.